 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብብርዒ ዘይኮነስ ከላሽን ተሓንጊጥና ክንዋጋእ ድልዋት ኢና ቀደማይ ሚኒስተር ኣብዪ ኣሕመድ 1 ሓምለ 2019 ምንጪ ስእሊ, FANA መግለጺ ስእሊ, ቀደማይ ሚኒስተር ኣብዪ ኣሕመድ ቀዳማይ ሚኒስተር ኣብዪ ኣሕመድ ብዛዕባ ህላወን ሓድነትን ኢትዮጵያ ክዛረብ እንከሎ ክንዮ ሰላማዊ መገዲ ብዕጥቂ ንዝፍጸሙ ተግባራት ንምክልኻል ኣድላዪ ዘበለ ኩሉ ንምግባር ንድሕሪት ከምዘይብል ገሊጹ ንሱ ብህላወ ኢትዮጵያ ዝመጸና እንተሃልዩ ብብርዒ ጥራይ ዘይኮነ ከላሽን ተሓንጊጥና ክንዋጋእ ድልዊ ምዃንና ህዝቢ ኢትዮጵያ ክፈልጥ ኣለዎ ኢሉ መንግስቲ ኣብ 2011 ብኣቆጻጽራ ኢትዮጵያ ዝነበሮ ኣፈጻጽማ ብዝምልከት ሎሚ ንባይቶ ተወከልቲ ህዝቢ ኢትዮጵያ ጸብጻብ እንተቕርብ እዩ ነዚ ዝተዛረበ ካብ ኣባላት ባይቶ ዝቐረብሉ ኣብ እዋናዊ ጉዳያት ዘድሃቡ ሕቶታትውን መሊሱ ኣሎ ዕልዋ መንግስቲ ኣብቲ ዝሓለፉ ሰሙን ኣብ ክልል ኣምሓራ ብብርጋዴር ጀነራል ኣሳምነው ጽጌ ዝተዋደደ ዕልዋ መንግስቲ ተፈጺሙ ምስተባህለ ብዙሓት ዕልዋ መንግስቲ ብደረጃ ክልል ክፍጸም ይከኣል ድዩ ዝብል ሕቶ ኣልዒሎም እዮም ቀዳማይ ሚኒስተር ኣብዪ ኣሕመድ ነዚ ብዝምልከት ኣብ ልዕሊ መንግስቲ ፌዴሪኢ ዝተፈጸመ መጥቃዕቲ እዩ ክብል ተዛሪቡ ኣብ ልዕሊ ዝኾነ ኣካል እቲ ፌደራላዊ ስርዓት ዝፍጸም መጥቃዕቲ ኣብ ልዕሊ ፌዴሪኢ ዝፍጸም መጥቃዕቲ እዩ ድማ ኢሉ ኣብ ሕገመንግስቲ ካብ ዝተደንገገ ወፃኢ ስልጣን ንምሓዝ ምፍታን ዘይሕገመንግስታዊ እዩ ዝበለ እቲ ቀዳማይ ሚኒስትር ዝተፈላለዩ ሰባት ከመይ ኢሉ ኣብ ክልል ዕልዋ መንግስቲ ይፍፀም? 